ཁྱད་པར་གྱི་ལས་ལས་མི་དགེ་བ་བཅུ་སྤང་བ་ནི།གཅིགནད་པའི་ཆེད་དུ་སེམས་ཅན་གཞན་གྱི་སྲོག་གཅོད་པ་དང་བརྩོན་འགྲུས་བྱས་ནས་སོས་ངེས་པའི་ནད་པ་ལ་ལེ་ལོས་ཤིར་འཇུག་པ་སྤང་བ།གཉིས།ནད་པའི་ཁྱིམ་ནས་ནོར་རྫས་མི་རྐུ་ཞིང་ཐབས་ཀྱིས་ལེན་པ་སྤང་བ།གསུམ།ནད་པའམ་ནད་པའི་ཆུང་མ་སོགས་ལ་གཡེམ་པ་སྤང་བ།བཞི།རང་གིས་གསོ་འདོད་མེད་པའི་ནད་པ་ལ་བཤོལ་ཆེད་རྫུན་སྨྲ་བ་དང་གཞན་དུ་སྨན་དཔྱད་འཚོལ་དུ་གཞུག་པ་སྤང་བ།ལྔ།ནད་གཡོག་སོགས་ལ་སྙད་བཏགས་པའི་ཕྲ་མ་འཇུག་པ་སྤང་བ།དྲུགནད་པ་ལ་སོས་དུས་མི་འོང་འཆི་དུས་འོང་ཞེས་པ་ལྟ་བུས་ངག་འཁྱལ་སྤང་བ།བདུན།ནད་པ་ལ་རྒོལ་བ་དང་ཁྲོ་བའི་ཚིག་རྩུབ་སྨྲ་བ་སྤང་བ།བརྒྱད།ནད་པའི་རྒྱུ་ནོར་ཡིད་དུ་འོངས་བ་ལ་བརྣབས་སེམས་ཀྱིས་ཐོབ་པའི་ཐབས་སྤང་བ།དགུནད་པ་ལ་གནོད་སེམས་ཀྱིས་དཔྱད་བཅོས་བྱ་བ་སྤང་བ།བཅུ།ནད་པ་ཤི་ན་དགའ་བ་སྙམ་པའི་ལོག་ལྟ་སྤང་བ།གཡུ་ཐོག་གསར་མ་ཡོན་ཏན་མགོན་པོས།